สหรัฐมีแผนขยายการทำงานด้านการทูตในประเทศต่างๆ
เจ้าหน้าที่กระทรวงการต่างประเทศสหรัฐรายงานว่า รัฐบาลสหรัฐมีแผนขยายการทำงานด้านการฑูตในประเทศต่างๆ ซึ่งเป็นส่วนหนึ่งของพันธะสัญญาความร่ว
รัฐบาลสหรัฐชุดปัจจุบัน ได้สัญญาว่าจะพยายามใช้นโยบายระหว่างประเทศแนวทางใหม่คือใช้การฑูตและการเจรจาหารือ ด้านความร่วมมือระหว่างประเทศโดยจะให้ความสำคัญกับการดำเนินการทางการฑูต และการส่งความช่วยเหลือไปยังต่างประเทศพอๆ กับการใช้กำลังทางการทหาร ซึ่งแนวทางดังกล่าวแสดงให้เห็นในร่างงบประมาณ ด้านการต่างประเทศสำหรับปีงบประมาณหน้าที่เพิ่งเสนอไปให้รัฐสภาสหรัฐพิจารณาเมื่อเร็วๆนี้ จนท.กระทรวงการต่างประเทศสหรัฐเปิดเผยว่า ในร่างงบประมาณมูลค่า 54,000ล้านดอลล่าร์มีการเสนอให้เพิ่มกำลังเจ้าหน้าที่ด้านการฑูตของสหรัฐที่ทำงานในต่างประเทศขึ้นอีก25% จากจำนวน 6,600 คนในช่วง 3 ปีข้างหน้าในขณะที่เจ้าหน้าที่ในสำนักงานเพื่อการพัฒนาระหว่างประเทศของสหรัฐ ที่ประจำอยู่ตามประเทศต่างๆซึ่งคอยดูแลเรื่องการจัดส่งความช่วยเหลือ จะมีจำนวนเพิ่มขึ้น 2 เท่าจากจำนวน 1พันคนในปัจจุบัน เพื่อรองรับแผนการเพิ่มความช่วยเหลือที่ให้แก่ประเทศต่างๆ เป็น 2เท่าภายในเวลา 6 ปี รองรัฐมนตรีต่างประเทศด้านการบริหารจัดการและทรัพยากรของสหรัฐ JacabLew กล่าวว่า เป้าหมายด้านการต่างประเทศ จะไม่สามารถบรรลุผลได้หากขาดบุคลากรที่เพียงพอ รองรัฐมนตรีต่างประเทศสหรัฐชี้แจงว่าหากมองถึงเป้าหมายคือการเพิ่มโครงการความช่วยเหลือระหว่างประเทศเป็น 2 เท่าสิ่งที่จะขาดเสียมิได้ก็คือการเพิ่มกำลังเจ้าหน้าที่ที่ทำงานในต่างประเทศเพื่อรองรับการขยายตัวของแนวทางใหม่ในขณะเดียวกัน รัฐบาลสหรัฐมีแผนลดจำนวนพนักงานรับจ้างเอกชนในโครงการต่างๆ ของสหรัฐในต่างประเทศซึ่งที่ผ่านมา พนักงานเหล่านั้นได้ก่อให้เกิดกระแสวิพากษ์วิจารณ์มากมายเช่นที่อิรักพนักงานของบริษัทรับจ้างรักษาความปลอดภัยอเมริกันได้เข้าไปมีส่วนกับเหตุการณ์รุนแรงจนเป็นเหตุให้มีชาวอิรักเสียชีวิตหลายคน นอกจากนี้ ในร่างงบประมาณด้านการต่างประเทศฉบับใหม่ของสหรัฐยังระบุถึงการสนับสนุนด้านการเงินต่อองค์กรระหว่างประเทศ และธนาคารเพื่อการพัฒนาต่างๆตลอดจนการชำระหนี้ทั้งหมดที่สหรัฐมีต่อองค์การสหประชาชาติมาอย่างยาวนานด้วยหนี้ค้างชำระดังกล่าวสะสมมาจากโครงการต่างๆของสหประชาชาติ รวมทั้งโครงการด้านสันติภาพที่สหรัฐเข้าไปมีส่วนเกี่ยวข้อง รองรัฐมนตรี Jacab Lew กล่าวว่าทั้งประธานาธิบดีและรัฐมนตรีว่าการกระทรวงการต่างประเทศสหรัฐต่างยืนยันชัดเจนว่าสหรัฐจะขอมีส่วนร่วมอย่างแข็งขันกับประชาคมโลกและความพยายามอย่างหนึ่งที่สามารถแสดงให้เห็นถึงความตั้งใจของสหรัฐในเรื่องนี้ก็คือการชำระหนี้สินที่คั่งค้างอยู่ทั้งหมด ในร่างงบประมาณที่เสนอไปให้รัฐสภาพิจารณานั้นมีการระบุถึงการฝึกฝนภาษาต่างๆ ให้แก่เจ้าหน้าที่การฑูตอเมริกันด้วย เช่นภาษาอาระบิก จีนและฮินดี ตลอดจนการเสนอเงินทุนสำหรับปรับปรุงระบบรักษาความมั่นคงปลอดภัยของสถานฑูตอเมริกาในพื้นที่ล่อแหลมต่างๆซึ่งแสดงให้เห็นถึงความตั้งใจของรัฐบาลสหรัฐชุดปัจจุบัน ในการเปลี่ยนจุดยืนจากการใช้กำลังทหารมาเป็นวิธีทางการฑูตนั่นเอง